Projektas

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS VIEŠOSIOS BIBLIOTEKOS MOKAMŲ PASLAUGŲ TEIKIMO TVARKOS APRAŠO IR LAZDIJŲ RAJONO SAVIVALDYBĖS VIEŠOSIOS BIBLIOTEKOS TEIKIAMŲ MOKAMŲ PASLAUGŲ KAINŲ IR TARIFŲ PATVIRTINIMO**

2019 m. birželio 17 d. Nr. 34-66

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu ir 4 dalimi, Lietuvos Respublikos kultūros ministro 2005 m. lapkričio 2 d. įsakymo Nr. ĮV-502 „Dėl valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ 3.1 papunkčiu ir atsižvelgdama į Lazdijų rajono savivaldybės tarybos kultūros, švietimo ir sporto komiteto posėdžio, įvykusio 2019 m. birželio 10 d. (protokolas Nr. 1), nutarimą bei į Lazdijų rajono savivaldybės viešosios bibliotekos 2019-03-21 raštą Nr. VB1-30 „Prašymas dėl paslaugų įkainių pakeitimo“, 2019-05-09 raštą Nr. VB1-51 „Dėl informacijos pateikimo“, 2019-05-14 raštą Nr. VB1-53 „Dėl informacijos pateikimo“, Lazdijų rajono savivaldybės taryba nusprendžia:

1. Patvirtinti:
	1. Lazdijų rajono savivaldybės viešosios bibliotekos mokamų paslaugų teikimo tvarkos

aprašą (priedas Nr. 1);

1.2. Lazdijų rajono savivaldybės viešosios bibliotekos teikiamų mokamų paslaugų kainas ir tarifus (be pridėtinės vertės mokesčio) (priedas Nr. 2).

2. Pripažinti netekusiu galios Lazdijų rajono savivaldybės tarybos 2014 m. gruodžio 17 d. sprendimą Nr. [5TS-1403](http://www.infolex.lt/lazdijai/Default.aspx?Id=3&DocId=34171) „Dėl Lazdijų rajono savivaldybės viešosios bibliotekos teikiamų mokamų paslaugų kainų ir tarifų nustatymo“.

3. Nurodyti, kad šis sprendimas įsigalioja 2019 m. liepos 1 dieną.

Savivaldybės meras

S. Ramanauskas, tel. (8 318) 66 158

J. Galvanauskienė, tel. (8 318) 66 112

Lazdijų rajono savivaldybės tarybos

2019 m. birželio d. Nr.

sprendimo Nr.

priedas Nr. 1

**LAZDIJŲ RAJONO SAVIVALDYBĖS VIEŠOSIOS BIBLIOTEKOS MOKAMŲ PASLAUGŲ TEIKIMO TVARKOS APRAŠAS**

I SKYRIUS

BENDROJI DALIS

1. Lazdijų rajono savivaldybės viešosios bibliotekos mokamų paslaugų teikimo tvarkos aprašas (toliau – aprašas) reglamentuoja Lazdijų rajono savivaldybės viešosios bibliotekos (toliau – viešoji biblioteka) ir jos padalinių teikiamų mokamų paslaugų fiziniams ir juridiniams asmenims sąlygas, vartotojų teises, pareigas ir atsakomybę.

 2. Aprašas parengtas vadovaujantis Lietuvos Respublikos vietos savivaldos įstatymu, Lietuvos Respublikos bibliotekų įstatymu, Lietuvos Respublikos kultūros ministro 2005 m. lapkričio 2 d. įsakymu Nr. ĮV-502 „Dėl valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ ir kitais teisės aktais, nustatančiais vartotojų teisių apsaugos laikymąsi ir įgyvendinimą.

II SKYRIUS

MOKAMOS PASLAUGOS

 3. Viešoji biblioteka teikia šias mokamas paslaugas:

 3.1. Dokumentų spausdinimas nespalvotu ir spalvotu spausdintuvais;

 3.2. Spausdintos informacijos kopijavimas;

3.3. Dokumentų skenavimas;

 3.4. Dokumentų parsiuntimas iš kitų bibliotekų per tarpbibliotekinį ar tarptautinį

Abonementą;

3.5. Seminarų, konferencijų, parodų ir kitų renginių organizavimas:

3.5.1. Renginių įgarsinimas;

3.5.2. Multimedijos, kompiuterinės ir kitos įrangos naudojimas;

3.5.3. Tarpininkavimas rengiant parodas;

3.5.4. Patalpų nuoma.

 4. Viešosios bibliotekos padaliniai, kuriuose veikia viešojo interneto prieigos taškai, teikia dokumentų kopijavimo, skenavimo, spausdinimo mokamas paslaugas.

 5. Visos kitos paslaugos viešojoje bibliotekoje ir padaliniuose teikiamos neatlygintinai.

III SKYRIUS

PASLAUGŲ TEIKIMO SĄLYGOS

 6. Mokamas paslaugas, vadovaudamiesi šiuo aprašu, teikia viešosios bibliotekos ir jos padalinių darbuotojai, aptarnaujantys skaitytojus, dirbantys su padalinyje, skyriuje, skaitykloje esančiais fondais, įranga, skirta šioms paslaugoms teikti.

 7. Vartotojas paslaugas gali gauti iš anksto pateikęs prašymą raštu pagal viešosios bibliotekos patvirtintą formą, internetu, telefonu arba tiesiogiai kreipdamasis į padalinius, atliekančius šias funkcijas.

 8. Vartotojas už viešosios bibliotekos suteiktas paslaugas atsiskaito grynais pinigais arba pavedimu.

 9. Mokamas paslaugas teikiantys darbuotojai atlieka mokamų paslaugų paklausos tyrimą, užtikrina, kad teikiamos paslaugos būtų kokybiškos ir suteikiamos laiku.

 10. Informacija apie mokamas paslaugas skelbiama viešojoje bibliotekoje, padaliniuose ir interneto svetainėje www.rsvb.lt.

IV SKYRIUS

VIEŠOSIOS BIBLIOTEKOS IR VARTOTOJŲ TEISĖS IR PAREIGOS

 11. Viešosios bibliotekos pareigos:

 11.1. tinkamai ir laiku suteikti kokybiškas paslaugas visiems rajono savivaldybės bibliotekų vartotojams;

 11.2. komunikuoti ir bendradarbiauti su vartotojais.

 12. Viešosios bibliotekos teisės:

 12.1. teisės aktų nustatyta tvarka ir Lazdijų rajono savivaldybės tarybos sprendimu nustatytomis kainomis teikti mokamas paslaugas, užtikrinti, kad jos netaptų pelno siekiančia veikla.

 13. Vartotojų teisės:

 13.1. gauti viešai skelbiamą viešosios bibliotekos informaciją;

 13.2. naudotis viešosios bibliotekos teikiamomis paslaugomis.

 14. Vartotojų pareigos:

 14.1. tinkamai ir laiku atsiskaityti su viešąja biblioteka už teikiamas mokamas paslaugas;

 14.2. saugoti ir laiku grąžinti vartotojui viešosios bibliotekos perduotą turtą.

V SKYRIUS

BAIGIAMOSIOS NUOSTATOS

 15. Šis aprašas gali būti keičiamas Lazdijų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lazdijų rajono savivaldybės tarybos

2019 m. birželio d. Nr.

sprendimo Nr.

priedas Nr. 2

LAZDIJŲ RAJONO SAVIVALDYBĖS VIEŠOSIOS BIBLIOTEKOS

TEIKIAMŲ MOKAMŲ PASLAUGŲ KAINOS IR TARIFAI (BE PRIDĖTINĖS VERTĖS MOKESČIO)

1. Spausdintos informacijos kopijavimas kopijavimo aparatu ant popieriaus (popierius įstaigos):

1.1. A4 formato – 0,06 Eur už 1 lapą;

1.2. A4 formato (abi pusės) – 0,09 Eur už 1 lapą;

1.3. A4 formatas spalvotas – 0,80 Eur;

1.4. A4 formatas spalvotas (abi pusės) – 1,00 Eur;

1.5. A3 formatas nespalvotas – 0,12 Eur;

1.6. A3 formatas nespalvotas (abi pusės) – 0,24 Eur;

1.7. A3 formatas spalvotas – 1,00 Eur;

1.8. A3 formatas spalvotas (abi pusės) – 1,20 Eur.

2. Spausdintos informacijos kopijavimas:

2.1. A4 formatas nespalvotas – 0,06 Eur;

2.2. A4 formatas nespalvotas (abi pusės) – 0,09 Eur;

2.3. A4 formatas spalvotas – 0,80 Eur;

2.4. A4 formatas spalvotas (abi pusės) – 1,00 Eur.

3. Dokumentų skenavimas – 0,15 Eur už vieną dokumento lapą.

4. Dokumentų parsiuntimas iš kitų bibliotekų per tarpbibliotekinį abonementą – kaina nustatoma pagal Lietuvos Respublikoje galiojančius pašto paslaugų tarifus ir dokumentų svorį.

5. Seminarų, konferencijų, parodų ir kitų renginių organizavimas:

5.1. Renginių įgarsinimas – 6,00 Eur už 1 val.;

5.2. Multimedijos, kompiuterinės ir kitos įrangos naudojimas – 6,00 Eur už 1 val.;

5.3. Tarpininkavimas rengiant parodas – 9,00 Eur už 1 val.;

5.4. Salės nuoma - 12,00 Eur už 1 val.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS VIEŠOSIOS BIBLIOTEKOS MOKAMŲ PASLAUGŲ TEIKIMO TVARKOS APRAŠO IR LAZDIJŲ RAJONO SAVIVALDYBĖS VIEŠOSIOS BIBLIOTEKOS TEIKIAMŲ MOKAMŲ PASLAUGŲ KAINŲ IR TARIFŲ PATVIRTINIMO“ PROJEKTO**

**AIŠKINAMASIS RAŠTAS**

2019 m. birželio 10 d.

Lazdijų rajono savivaldybės tarybos sprendimo „Dėl Lazdijų rajono savivaldybės viešosios bibliotekos mokamų paslaugų teikimo tvarkos aprašo ir Lazdijų rajono savivaldybės viešosios bibliotekos teikiamų mokamų paslaugų kainų ir tarifų patvirtinimo“ projektas parengtas vadovaujantis Vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu ir 4 dalimi, Lietuvos Respublikos kultūros ministro 2005 m. lapkričio 2 d. įsakymo Nr. ĮV-502 „Dėl valstybės ar savivaldybių įsteigtų bibliotekų teikiamų mokamų paslaugų sąrašo patvirtinimo“ 3.1 papunkčiu, atsižvelgiant į Lazdijų rajono savivaldybės tarybos kultūros, švietimo ir sporto komitetas posėdžio, įvykusio 2019 m. birželio 10 d (protokolas Nr. 1), nutarimą bei į Lazdijų rajono savivaldybės viešosios bibliotekos 2019-03-21 raštą Nr. VB1-30 „Prašymas dėl paslaugų įkainių pakeitimo“, 2019-05-09 raštą Nr. VB1-51 „Dėl informacijos pateikimo“, 2019-05-14 raštą Nr. VB1-53 „Dėl informacijos pateikimo“.

Šio projekto tikslas – patvirtinti Lazdijų rajono savivaldybės viešosios bibliotekos mokamų paslaugų teikimo tvarkos aprašą (priedas Nr.1) ir Lazdijų rajono savivaldybės viešosios bibliotekos teikiamų mokamų paslaugų kainas ir tarifus (be pridėtinės vertės mokesčio) (priedas Nr.2), pripažinti netekusiu galios Lazdijų rajono savivaldybės tarybos 2014 m. gruodžio 17 d. sprendimą Nr. 5TS-1403 „Dėl Lazdijų rajono savivaldybės viešosios bibliotekos teikiamų mokamų paslaugų kainų ir tarifų nustatymo“ su visais pakeitimais ir papildymais bei nustatyti, kad sprendimas įsigalioja 2019 m. liepos 1 dieną.

Sprendimo projekto priede Nr. 2 „Lazdijų rajono savivaldybės viešosios bibliotekos teikiamų mokamų paslaugų kainos ir tarifai (be pridėtinės vertės mokesčio) nurodyta paslauga „Dokumentų parsiuntimas iš kitų bibliotekų per tarpbibliotekinį abonementą. Dokumentų parsiuntimo kaina nustatoma pagal Lietuvos Respublikoje galiojančius pašto paslaugų tarifus ir dokumentų svorį“. Ši paslauga yra suteikiama ir bus teikiama šia nusistovėjusia tvarka, kurią vykdo Lazdijų rajono savivaldybės viešosios bibliotekos Vartotojų aptarnavimo skyrius.

Tarpbibliotekinio abonemento (TBA) paslaugos – tai paslaugos skaitytojams, nerandantiems knygų Lazdijų rajono savivaldybės viešojoje bibliotekoje ir norintiems užsisakyti iš kitų Lietuvos bibliotekų fondų. Dokumentų siuntimo išlaidas ( pagal Lietuvos pašto paslaugų tarifus) sumoka vartotojas, už paslaugą atsiskaito gavęs dokumentą. Dokumento kopijos atsiuntimas (jei vartotojas jos pageidauja) iš kitų Lietuvos bibliotekų apmokestinamas pagal Lietuvos Respublikoje galiojančius paslaugų pašto tarifus ir siuntėjo pateiktus įkainius. Viešoji biblioteka su paslaugą teikiančia biblioteka atsiskaito gavus sąskaitą.

Lazdijų rajono savivaldybės viešosios bibliotekos 2019-05-14 rašte Nr. VB1-53 „Dėl informacijos pateikimo“ nurodyta, kad salės nuomos kainos skaičiuotos vadovaujantis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 patvirtintomis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis: apskaičiuotas salės (141,48 kv. m. patalpa Nr. 2-2) pradinis nuompinigių dydis – 0,92 Eur/val. Už apskaičiuotą įkainį viešosios bibliotekos patalpas nuomoti yra neracionalu ir neefektyvu. Šiuo metu galiojantis šios salės įkainis – 11,58 Eur/val.

Lazdijų rajono savivaldybės tarybos kultūros, švietimo ir sporto komitetas posėdžio, įvykusio 2019 m. birželio 10 d (protokolas Nr. 1) metu buvo svarstyta salės nuomos kaina. Komitetas pasiūlė nustatyti 12,00 Eur/val. kainą. Biblioteka turi 2 sales, kurioms nustatomas vienodas įkainis – 12 eur/ val. Todėl teikiamas šis sprendimo projektas.

Palyginus su Lazdijų rajono savivaldybės tarybos 2014 m. gruodžio 17 d. sprendimu Nr. 5TS-1403 „Dėl Lazdijų rajono savivaldybės viešosios bibliotekos teikiamų mokamų paslaugų kainų ir tarifų nustatymo“ nustatytomis teikiamų mokamų paslaugų kainomis, perskaičiuotos kainos didėja neženkliai, taip pat atsiranda papildomos paslaugos – spausdinimas bei kopijavimas spalvotai.

Lazdijų rajono savivaldybės viešosios bibliotekos teisinis statusas – biudžetinė įstaiga. Įstaigos steigėja – Lazdijų rajono savivaldybė. Lazdijų rajono savivaldybės, kaip įstaigos savininkės, teises ir pareigas įgyvendinanti institucija – Lazdijų rajono savivaldybės taryba.

Įgyvendinus Lazdijų rajono savivaldybės tarybos sprendimą, bus padengtos Lazdijų rajono savivaldybės viešosios bibliotekos teikiamų mokamų paslaugų sąnaudos.

Galimos neigiamos pasekmės priėmus sprendimo projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ar pasiūlymų negauta.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Svajūnas Ramanauskas ir Ekonomikos skyriaus vedėja Jolita Galvanauskienė.

Ekonomikos skyriaus vyr. specialistas Svajūnas Ramanauskas

Ekonomikos skyriaus vedėja Jolita Galvanauskienė